rejauldu/bengali-wikipedia huggingface dataset:
থাম্ব| ক্যানাবিস স্যাটিভা উদ্ভিদের একটি শুকনো ফুলের কুঁড়ি নিউজিল্যান্ডে গাঁজার ব্যবহার মাদকদ্রব্যের অপব্যবহার আইন ১৯৭৫ দ্বারা নিয়ন্ত্রিত হয়, যা যেকোনো পরিমাণ গাঁজার অননুমোদিত দখলকে অপরাধ মনে করে। ক্যানাবিস হল নিউজিল্যান্ডে ক্যাফেইন, অ্যালকোহল এবং তামাকের পরে চতুর্থ-সবথেকে বেশি ব্যবহৃত বিনোদনমূলক ঔষধ এবং সবচেয়ে বেশি ব্যবহৃত অবৈধ মাদক। ২০০১ সালে একটি পারিবারিক সমীক্ষায় দেখা গেছে যে ১৫-৬৪ বছর বয়সী নিউজিল্যান্ডের ১৩.৪% গাঁজা ব্যবহার করে। এটি বিশ্বের নবম-সর্বোচ্চ গাঁজা সেবনের স্তর হিসাবে স্থান পেয়েছে।   ১৮ ডিসেম্বর ২০১৮ থেকে, মাদকদ্রব্যের অপব্যবহার আইন সংশোধন করা হয়েছিল, যা চিকিৎসায় মারিজুয়ানার অনেক বিস্তৃত ব্যবহারের অনুমতি দেয়, জীবনের শেষ ১২ মাসে অসুস্থ রোগীদের জন্য ওষুধটি উপলব্ধ করে।  ২০২২ সালের শেষের দিকে, শুকনো গাঁজা ফুল প্রেসক্রিপশনে উপলব্ধ যে কেউ এ থেকে উপকৃত হতে পারেন যারা ব্যথা, ঘুম বা উদ্বেগের সমস্যায় ভুগছেন।   ২০১৮ সালের ডিসেম্বরে, শ্রম-নেতৃত্বাধীন সরকার ২০২০ সালের সাধারণ নির্বাচনের অংশ হিসাবে অনুষ্ঠিতব্য ব্যক্তিগত ব্যবহারের জন্য গাঁজার বৈধতার উপর একটি গণভোট ঘোষণা করে।  এটি ছিল সরকারকে আস্থা ও সরবরাহ দেওয়ার জন্য গ্রিন পার্টির শর্ত।    ২০২০ সালে গণভোট অনুষ্ঠিত হয়েছিল, ভোটারদের জিজ্ঞাসা করা হয়েছিল যে তারা একটি নতুন বিল সমর্থন করেন কিনা যা নিউজিল্যান্ডে গাঁজা বিক্রি, উৎপাদন এবং দখল নিয়ন্ত্রণ করবে,  যেখানে 'না' ভোট জিতেছে, ৫০.৭% ভোট পেয়ে।     তথ্যসূত্র    আরও পড়া         বহিঃসংযোগ    জাতীয় ওষুধ নীতি - স্বাস্থ্য মন্ত্রণালয়  নিউজিল্যান্ডে গাঁজা: নীতি এবং সম্ভাবনা - সামাজিক উন্নয়ন মন্ত্রক  গাঁজা এবং আইন - নিউজিল্যান্ড পুলিশ বিষয়শ্রেণী:নিউজিল্যান্ডে গাঁজা বিষয়শ্রেণী:দেশ অনুযায়ী গাঁজা
কুতুবা বাংলাদেশের ভোলা জেলার অন্তর্গত বোরহানউদ্দিন উপজেলার একটি ইউনিয়ন।   আয়তন  কুতুবা ইউনিয়নের আয়তন ৫,৭০২ একর।   প্রশাসনিক কাঠামো  কুতুবা ইউনিয়ন বোরহানউদ্দিন উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম বোরহানউদ্দিন থানার আওতাধীন। এটি জাতীয় সংসদের ১১৬নং নির্বাচনী এলাকা ভোলা-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী কুতুবা ইউনিয়নের মোট জনসংখ্যা ২২,২৪৬ জন। এর মধ্যে পুরুষ ১০,৮৬৮ জন এবং মহিলা ১১,৩৭৮ জন। মোট পরিবার ৪,৭৫২টি।   শিক্ষা  ২০১১ সালের আদমশুমারি অনুযায়ী কুতুবা ইউনিয়নের সাক্ষরতার হার ৫৮.৬%।   আরও দেখুন   বোরহানউদ্দিন উপজেলা  বোরহানউদ্দিন থানা  ভোলা জেলা   তথ্যসূত্র    বহিঃসংযোগ   বিষয়শ্রেণী:বোরহানউদ্দিন উপজেলার ইউনিয়ন
বিম্বো আকিনতোলা একজন নাইজেরীয় অভিনেত্রী।    প্রাথমিক জীবন এবং শিক্ষা  ৫ মে ১৯৭০ সালে আকিনতোলার জন্ম হয়। তার পিতা ওয়ো রাজ্য এবং মাতা এডো রাজ্য থেকে এসেছেন । তিনি লাগোস রাজ্যের মেরিল্যান্ড কনভেন্ট প্রাইভেট স্কুলে পড়াশোনা করেছেন। তারপর তিনি লোগোসের কমান্ড ডে মাধ্যমিক বিদ্যালয়ে পড়াশোনা করেন। তিনি ইবাদান বিশ্ববিদ্যালয় থেকে থিয়েটার শিল্পকলায় ডিগ্রি অর্জন করেন।    পেশা  ১৯৯৫ সালে ওউ ব্লো ছবিতে অভিনয়ের মাধ্যে তার অভিষেক ঘটে। ১৯৯৭ সালে তিনি আউট অফ বাউন্ডস চলচ্চিত্রে অভিনয় করেন। ২০১৩ সালে তিনি শীর্ষ চরিত্রে সেরা অভিনেত্রী বিভাগে  নলিউড চলচ্চিত্র পুরস্কার পাওয়ার জন্য মনোনীত হয়েছিলেন।   নির্বাচিত চলচ্চিত্র   ওউ ব্লৌ (১৯৯৫)  আউট অফ বাউন্ডস (১৯৯৭)  দ্য গার্ডেনার (১৯৯৮)  ডেঞ্জারাস টুইন্স (২০০৪)  বিয়ন্ড দ্য ভার্ডিক্ট (২০০৭)  স্মোক এন্ড মিরররস (২০০৮)  হুড্রুস (২০১২)  আইতালে (২০১৩)  হ্যাভেন'স হেল (২০১৫)  ৯৩ ডেইজস (২০১৬)   টেলিভিশন ধারাবাহিক   বছর শিরোনাম ভূমিকা  পরিচালক সূত্র  ২০১৫  লাগোসের স্বামী    ২০১৬  ইয়ার এগেল  কুনলে আফোলায়ণ    তথ্যসূত্র   বহিঃসংযোগ    বিষয়শ্রেণী:১৯৭০-এ জন্ম বিষয়শ্রেণী:নাইজেরীয় চলচ্চিত্র অভিনেত্রী বিষয়শ্রেণী:ইয়োরুবা অভিনেত্রী বিষয়শ্রেণী:জীবিত ব্যক্তি
আন্না মারিয়া মোজ্জোনি (৫ মে ১৮৩৭ - ১৪ জুন ১৯২০) কে সাধারণত ইতালিতে নারী আন্দোলনের প্রতিষ্ঠাতা হিসেবে ধরা হয়। ইতালিতে নারীদের ভোটাধিকার অর্জনে তার গুরুত্বপূর্ণ ভূমিকার জন্য তিনি সবচেয়ে বেশি পরিচিত।   জীবনী  মোজ্জোনি ১৮৩৭ সালে ইতালির মিলানে জন্মগ্রহণ করেন।  তার কর্মজীবনের প্রথম দিকে, মোজ্জোনি চার্লস ফুরিয়ারের ইউটোপিয়ান সমাজতন্ত্রকে গ্রহণ করেছিলেন। পরে তিনি দরিদ্রদের রক্ষা করেন এবং নারীর সমতার পক্ষে কথা বলেন, যুক্তি দেন যে " মোনার্কাটো প্যাট্রিয়ারকেল " (পিতৃতান্ত্রিক পরিবার) এর বাইরে নারী ব্যক্তিত্ব বিকাশের জন্য নারীদের কর্মক্ষেত্রে প্রবেশ করা প্রয়োজন।   ১৮৬৪ সালে, তিনি ইতালীয় সিভিল কোড (La donna ei suoi rapporti sociali in occasione della revisione del codice italiano) এর সংশোধন উপলক্ষে নারী এবং তার সামাজিক সম্পর্ক লিখেছেন, ইতালীয় পারিবারিক আইনের একটি নারীবাদী সমালোচনা। ১৮৭৭ সালে মোজ্জোনি নারীর ভোটাধিকারের জন্য সংসদে একটি আবেদন পেশ করেন। ১৮৭৮ সালে ফ্রান্সের প্যারিসে অনুষ্ঠিত আন্তর্জাতিক নারী অধিকার কংগ্রেসে মোজ্জোনি ইতালির প্রতিনিধিত্ব করেন।   ১৮৭৯ সালে, তিনি জন স্টুয়ার্ট মিলের লেখা "দ্য সাবজেকশন অব উইমেন বইটির ইংরেজি থেকে ইতালীয় অনুবাদ প্রকাশ করেন।  ১৮৮১ সালে মোজ্জোনি অন্যান্য রিপাবলিকান, উগ্রপন্থী এবং সমাজতন্ত্রীদের সাথে নারীর ভোটাধিকার সহ সার্বজনীন ভোটাধিকারের আহ্বানে যোগ দেন। ১৮৮১ সালে, তিনি ইতালির মিলানে নারীদের আগ্রহের প্রচারের জন্য লীগ ( Lega promotrice degli interessi femminili ) প্রতিষ্ঠা করেন, যাতে নারীদের আগ্রহের বিভিন্ন কারণ প্রচার করা যায়।  মোজ্জোনি ১৯২০ সালের ১৪ জুন ইতালির রোমে মৃত্যুবরণ করেন।    আরো দেখুন    নারীবাদের ইতিহাস  ভোটাধিকার এবং ভোটাধিকারপ্রাপ্তদের তালিকা   তথ্যসূত্র    মহিলাদের জন্য রোদ। আন্না মারিয়া মোজ্জোনি ১৮৩৭-১৯২০  বিষয়শ্রেণী:CS1 Italian-language sources (it) বিষয়শ্রেণী:ইতালীয় নারীবাদী বিষয়শ্রেণী:১৯২০-এ মৃত্যু বিষয়শ্রেণী:১৮৩৭-এ জন্ম
২০২২–২৩ কেনিয়া চতুর্দেশীয় সিরিজ ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২২ সালের ডিসেম্বর মাসে কেনিয়ায় অনুষ্ঠিত হয়। প্রাথমিকভাবে স্বাগতিক কেনিয়ার সাথে উগান্ডা ও কাতারের অংশগ্রহণে একটি ত্রিদেশীয় সিরিজ হিসেবে প্রতিযোগিতাটি আয়োজিত হওয়ার কথা ছিল। পরবর্তীতে তানজানিয়ার অংশগ্রহণ নিশ্চিত হলে প্রতিযোগিতাটিকে একটি চতুর্দেশীয় টুর্নামেন্টে রূপান্তর করা হয়।  টুর্নামেন্টের ফাইনালে কেনিয়াকে পরাজিত করে বিজয়ী হয় উগান্ডা।  দলীয় সদস্য  কনসি আওয়েকো (অধি.)  আইরিন আলুমো  ইমাকুলেট নাকিসুইয়ি  এভেলিন আন্‌য়িপো  এস্থার ইলোকু (উই.)  কেভিন আউইনো (উই.)  গ্লোরিয়া ওবুকোর  জ্যানেট ম্বাবাজি  প্যাট্রিসিয়া মালেমিকিয়া  প্রসকোভিয়া আলাকো  ফিওনা কুলুমে  রিতা মুসামালি  সারাহ আকিতেং  স্টেফানি নাম্পিনা সাবিজা আদিয়েরি পনায়ন (অধি.)  অ্যাঞ্জেলিন মারে  আয়েশা মোহাম্মদ  আলিনা খান  খাদিজা আহমেদ ইমতিয়াজ  তৃপ্তি কালে (উই.)  দেবানন্দ কবিণিশ্‌শেরি  রোশেল কুইন  লাবণ্য পিল্লাই  শাহরিননওয়াব বাহাদুর  শ্রুতিবেন কমলেশভাই রানা (উই.)  সাচি ধাড়ওয়াল  সাররিনা আহমেদ  হিরল আগরওয়াল কুইন্টর আবেল (অধি.)  শ্যারন জুমা (সহ-অধি.) (উই.)  এস্থার ওয়াচিরা  কেলভিয়া ওগোলা  জোসেফিন আব্‌ওম  ডেইজি ঞ্জোরোগে  ফ্লাভিয়া ওধিয়াম্বো  ভেনাসা ওকো  ভেরোনিকা আবুগা  মনিকাহ ন্ধাম্বি  মার্সি আহোনো  মেলভিন ইদাম্বো  ম্যারি মোয়াংগি (উই.)  লাভেন্দাহ ইদাম্বো ফাতুমা কিবাসু (অধি.)  অ্যাগনেস কোয়েলে  আয়েশা মোহাম্মদি  জেনিফার গ্যাব্রিয়েল  জোসেফিন উলরিক  তাবু ওমরি  নাসরা সাইদি  পেরিস কামুনিয়া  মনিকা প্যাসকাল (উই.)  মোয়ানামভুয়া উশাংগা  রহিমা ইয়াহিয়া  লিন্ডা মাসাওয়ে (উই.)  শিলা শামতে  শুফা মোহাম্মদি (উই.)  সাউম ম্‌তে  হুদা ওমরি কেনিয়া দলে অ্যান ওয়াঞ্জিরা ও জুডিথ আজিয়াম্বোকে রিজার্ভ খেলোয়াড় হিসেবে রাখা হয়।  রাউন্ড-রবিন পয়েন্ট তালিকা   ফাইনালে উত্তীর্ণ  ৩য় স্থান নির্ধারণীতে উত্তীর্ণ  সূচি  ৩য় স্থান নির্ধারণী  ফাইনাল  তথ্যসূত্র  বহিঃসংযোগ  ইএসপিএনক্রিকইনফোতে টুর্নামেন্টের প্রধান পাতা   বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা বিষয়শ্রেণী:কেনিয়ায় আন্তর্জাতিক ক্রিকেট প্রতিযোগিতা
লুনা ৩, বা ই-২এ নং. ১ () হলো লুনা কর্মসূচির অংশ হিসাবে ১৯৫৯ সালে মহাশূণ্যে প্রেরণ করা একটি সোভিয়েত মহাকাশযান। এটি ছিল চাঁদের দূরবর্তী অংশের ছবি তোলার জন্য প্রেরিত প্রথম অভিযান এবং তৃতীয় সোভিয়েত মহাকাশ অনুসন্ধান কার্যক্রম যা চাঁদের আশেপাশে পাঠানো হয়েছিল। চাঁদের দূরপাশের ঐতিহাসিক, আগে কখনো দেখা যায় নি এমন দৃশ্যগুলি যখন বিশ্বজুড়ে প্রকাশিত হয়েছিল তখন উত্তেজনা এবং আগ্রহের কারণ হয়েছিল এবং ছবিগুলি থেকে চাঁদের দূরের দিকের একটি অস্থায়ী চিত্রাবলীর সংকলন তৈরি করা হয়েছিলো।   উত্তরাধিকার  চিত্রগুলো বিশ্লেষণ করে চাঁদের দূরের দিকের প্রথম চিত্রাবলীর সংকলন তৈরি করাে তা ১৯৬০ সালের ৬ নভেম্বর ইউএসএসআর একাডেমি অফ সায়েন্সেস কর্তৃক প্রকাশিত হয়।  এতে ভূপ্রকৃতির ৫০০টি বিশিষ্ট বৈশিষ্ট্যগুলোর একটি ক্যাটালগ হিসাবে অন্তর্ভুক্ত করেছে। Chronology, 1804–1980, to the 150th anniversary of GAISh – Moscow State University observatory. MSU ১৯৬১ সালে ইউএসএসআর-এ পৃথিবী থেকে অদৃশ্য চন্দ্র বৈশিষ্ট্য সমন্বিত প্রথম ভূগোলোক (১:১৩০০০০০ প্রতিভূ অনুপাত অনুসারে) Moon maps and globes, created with the participation of Lunar and Planetary Research Department of SAI . SAI লুনা ৩-এর প্রেরিত ছবিগুলোর উপর ভিত্তি করে তৈরি করা হয়। যে সকল বৈশিষ্ট্যের নামকরণ করা হয়েছিলো এই চিত্রগুল দেখে তার মধ্যে রয়েছে মস্কোভিয়েন্স সমতল এবং কন্সতান্তিন এদুয়ার্দোভিচ সিওলকোভস্কি, জুল ভার্ন, মারি ক্যুরি এবং টমাস এডিসনের নামে নামকৃত খাদসমূহ।   আরও দেখুন    Chang'e 4, a Chinese December 2018 mission for a robotic probe/lander combination that landed on the Moon's far side, near the lunar south pole (3 January 2019)  Exploration of the Moon  Far side of the Moon   টীকা    তথ্যসূত্র    বহিঃসংযোগ    Zarya – লুনা ৩ কর্মসূচির কালপঞ্জী ।  Soviet Moon photographs  Flight of Luna 3  Luna 3 Image Catalogue at NSSDC  Processed images from the Luna 3 mission    বিষয়শ্রেণী:লুনা কর্মসূচি
তেরে ঘর কে সামনে (, ) হচ্ছে ১৯৬৩ সালে মুক্তিপ্রাপ্ত একটি হিন্দি চলচ্চিত্র। ১৯৬৩ সালের ১ জানুয়ারী, মঙ্গলবার, ছিলো চলচ্চিত্রটির মুক্তির দিন, ব্যাপক দর্শকপ্রিয়তা সহ অনেক আয় করে চলচ্চিত্রটি; ঐ বছরের সর্বোচ্চ আয়কারী চলচ্চিত্রগুলোর মধ্যে তেরে ঘার কে ছামনে ছিলো ষষ্ঠ অবস্থানে। চলচ্চিত্রটি প্রযোজিত হয়েছিলো অভিনেতা দেব আনন্দ দ্বারা এবং কাহিনী লিখেছিলেন আর পরিচালনা করেছিলেন তার ভাই বিজয় আনন্দ, চলচ্চিত্রটি ছিলো ভ্রাতাদ্বয়ের চতুর্থ কাজ, এর আগে তারা একসঙ্গে নাউ দো গিয়ারাহ (১৯৫৭), কালা বাজার (১৯৬০) এবং হাম দোনো (১৯৬১) বানান। বিজয় আনন্দ পরে সফল চলচ্চিত্র গাইড (১৯৬৫), তিসরি মানযিল (১৯৬৬) এবং জনী মেরা নাম (১৯৭০) পরিচালনা করেন।  তেরে ঘর কে সামনের মুখ্য ভূমিকায় ছিলেন দেব আনন্দ, নূতন, রাজেন্দ্রনাথ এবং ওম প্রকাশ। সঙ্গীত পরিচালনা করেন শচীন দেব বর্মণ এবং গীতিকার ছিলেন হাসরাত জয়পুরি। চলচ্চিত্রটি দেব আনন্দ এবং নুতন জুটির শেষ চলচ্চিত্র ছিলো, তারা দুজনে জুটি হিসেবে এর আগে পেয়িং গেস্ট (১৯৫৭), বারিশ (১৯৫৭) এবং মঞ্জিল (১৯৬০) চলচ্চিত্রে কাজ করেন।  চলচ্চিত্রটি কিছুটা রসিকতার ধাঁচের সহ একটি সামাজিক বার্তা দেয় যেঃ "সব নতুন খারাপ না, আবার সব পুরোনোও ভালো নয়"। চলচ্চিত্রটির মূল গল্প হচ্ছে বিদেশ থেকে একটা আর্কিটেক্ট ছেলে ভারতে এসেছে বিদেশী পড়াশোনা শেষ করে এবং একটা ভারতীয় আধুনিক মেয়ের প্রেমে পড়েছে যে ভারতীয় সংস্কৃতি এবং তার মাতাপিতার ইচ্ছাকে শ্রদ্ধা করে। ছেলেটার বাবা এবং মেয়েটার বাবা সবকিছুরই প্রতিদ্বন্দী, এবং কখনো ঝগড়া বন্ধ করেনা। ছেলেটাকে এবং মেয়েটাকে অবশ্যই তাদের বাবাদের মধ্যকার দ্বন্দ্ব মেটাতে হবে এবং শান্তি আনতে হবে।  অভিনয়ে দেব আনন্দ - রাকেশ আনন্দ কুমার, একজন তরুণ আর্কিটেক্ট যে বাড়িও বানায় নূতন - সুলেখা, একজন তরুণী যে রাকেশের প্রেমে পড়ে রাজেন্দ্র নাথ - ক্যাপ্টেন রঞ্জিত 'রনি', একজন সামরিক কর্মকর্তা এবং সুলেখার ভাই রশিদ খান - মদন গোপাল বাসুরীওয়ালা, রাকেশের সহকারী পারভীন চৌধুরী - মতিয়া, সুলেখার বান্ধবী প্রতিমা দেবী - শ্রীমতি করম চাঁদ, সুলেখার মাতা হরেন্দ্রনাথ বন্দ্যোপাধ্যায় - শেঠ করম চাঁদ, সুলেখার পিতা মমতাজ বেগম - শ্রীমতি জগন্নাথ, রাকেশের মা ওম প্রকাশ - লালা জগন্নাথ, রাকেশের বাবা জনকীদাস - নিলাম বিক্রেতা  তথ্যসূত্র  বহিঃসংযোগ   রটেন টম্যাটোসে তেরে ঘর কে সামনে  বলিউড হাঙ্গামায় তেরে ঘর কে সামনে  ইউটিউবে তেরে ঘর কে সামনের গান  বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৬৩-এর চলচ্চিত্র বিষয়শ্রেণী:১৯৬০-এর দশকের হিন্দি ভাষার চলচ্চিত্র বিষয়শ্রেণী:শচীন দেববর্মণ সুরারোপিত চলচ্চিত্র
তেঘরিয়া ইউনিয়ন বাংলাদেশের সিলেট বিভাগের হবিগঞ্জ জেলার হবিগঞ্জ সদর উপজেলার একটি ইউনিয়ন।   অবস্থান ও সীমানা  বাংলাদেশের সিলেট বিভাগের হবিগঞ্জ জেলার হবিগঞ্জ সদর উপজেলার হবিগঞ্জ শহরঘেরা হবিগঞ্জ শহরের উত্তর পূর্ব অংশে অবস্থিত একটি ইউনিয়ন তেঘরিয়া। এই ইউনিয়নের উত্তরে নবিগঞ্জ উপজেলার কালিয়ারভাঙ্গা, বাউসা ইউনিয়ন ও বানিয়াচং উপজেলার সুবিদপুর, পুকড়া ও খাগাউরা ইউনিয়ন,, পশ্চিমে রিচি ও বানিয়াচং উপজেলার সুবিদপুর, খাগাউরা ও পুকড়া ইউনিয়ন,, পূর্বে  পৈল ইউনিয়ন  ও বাহুবল উপজেলার স্নানঘাট ইউনিয়ন এবং দক্ষিনে পৈল ইউনিয়ন অবস্থিত।  প্রশাসনিক এলাকা  গোবিন্দপুর,রামপুর,তেঘরিয়া,আব্দুল্লাপুর,আউড়া,টঙ্গিরঘাট,রাধানগর,মজলিশপুর,ভাগমতপুর,এড়ালিয়ক,কাকিয়ারআব্দা,সৈয়দাবাদ,শিকারপুর,সীমেরগাও,চরগাও ও নোয়াখাল গ্রাম এই ইউনিয়নে অবস্থিত   ইতিহাস    প্রশাসনিক এলাকা  গোবিন্দপুর,রামপুর,তেঘরিয়া,আব্দুল্লাপুর,আউড়া,টঙ্গিরঘাট,রাধানগর,মজলিশপুর,ভাগমতপুর,এড়ালিয়ক,কাকিয়ারআব্দা,সৈয়দাবাদ,শিকারপুর,সীমেরগাও,চরগাও ও নোয়াখাল গ্রাম অবস্থিত   আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান-  +চেয়ারম্যানগণের তালিকাক্রমিকনামমেয়াদ   আরও দেখুন    তথ্যসূত্র    বহিঃসংযোগ   বিষয়শ্রেণী:হবিগঞ্জ সদর উপজেলার ইউনিয়ন
ইউনিক আক্রোপলিস বাংলাদেশের সবচেয়ে উঁচু তলার ভবন এবং ঢাকার দ্বিতীয় সর্বোচ্চ ভবন হবে বলে আশা করা হচ্ছে। এটি ঢাকার বাণিজ্যিক কেন্দ্র গুলশান এভিনিউতে অবস্থিত। ২০১৮ সালের ভিতর এটির সমস্ত কাজ সম্পন্ন করার পরিকল্পনা করা হয়েছে।http://www.skyscrapercenter.com/building/unique-acropolis/16188   সুবিধাসমূহ  টাওয়ার নিম্নলিখিত সুবিধাগুলি থাকবে:  বিপণি বিতান  ৫ তারকা হোটেল  প্রায় ৮০০টি গাড়ির জন্য ৬টি বুনিয়াদ গাড়ি পার্কিং ব্যবস্থা  গণমাধ্যম কেন্দ্র  কনভেনশন হল  আইটি অঞ্চল  প্রদর্শনী হল  অফিস - বাড়ি  সম্মেলন কেন্দ্র   আরও দেখুন   নাভানা টাওয়ার  বাংলাদেশ শিল্প ব্যাংক ভবন   তথ্যসূত্র   বিষয়শ্রেণী:ঢাকার ভবন ও স্থাপনা
ধ্রুবর আশ্চর্য জীবন ২০২৫ সালের একটি ভারতীয় অপরাধমূলক কল্পবিজ্ঞানধর্মী বাংলা ভাষার চলচ্চিত্র। ছবিটি চারটি অধ্যায়ে বিভক্ত, যার প্রতিটি অধ্যায়ের নিজস্ব বিষয়গত অনুরণন রয়েছে।  পটভূমি প্রথম অধ্যায় ‘আমি যামিনী’—প্রেমিক ধ্রুব এবং প্রেমিকা রিমির মধ্যকার টানাপোড়েনকে ঘিরে। রিমির পরিবার আর্থিক সংকটে, আর ধ্রুব এক জটিল নৈতিক দ্বন্দ্বে পড়ে যায়। পেন্টিং বিক্রিকে কেন্দ্র করে শুরু হয় দ্বিধার গল্প। দ্বিতীয় অধ্যায় ‘প্রতিমা বিসর্জন’—এখানে উঠে আসে ধ্রুব ও তার বন্ধু নন্দীর মধ্যকার বন্ধুত্ব ও বোঝাপড়া। গল্পে যুক্ত হয় কিউরেটর ফিরোজা এবং একটি ভিডিও শুট। কাহিনিতে আসে থ্রিলারের ছন্দ, ভালোবাসা ও সংঘর্ষের মিশেল, যদিও কিছুটা পূর্বানুমেয়।  তৃতীয় অধ্যায় ‘পুতুল খেলা’—ধ্রুবর পুলিশ-জীবন, অনাথ আশ্রম এবং শিশু পাচার চক্রের অন্ধকার দিক নিয়ে তৈরি। স্বপ্নদৃশ্যের ব্যবহার এই অধ্যায়কে আলাদা মাত্রা দেয়। শেষ অধ্যায়টি উৎসর্গ করা হয়েছে বিনোদবিহারী মুখোপাধ্যায়কে। এখানে ধ্রুবর জীবনের সমস্ত সম্ভাবনা ও অন্তর্দ্বন্দ্ব মুখোমুখি হয় রিমির সঙ্গে—যিনি চোখে না দেখলেও ধ্রুবকে সবচেয়ে স্পষ্ট দেখতে পায়। অভিনয়শিল্পী  ধ্রুব চরিত্রে ঋষভ বসু  রিমি চরিত্রে ঋত্বিকা পাল  ধ্রুবের বন্ধু নন্দী  চরিত্রে কোরক সামন্ত  ফিরোজা চরিত্রে আনন্দরূপা চক্রবর্তী  রিমির বাবার চরিত্রে বাদশা মৈত্র  দেবেশ চট্টোপাধ্যায়   সুদীপ মুখোপাধ্যায়  দীপক হালদার  যুধাজিৎ সরকার  সেঁজুতি মুখোপাধ্যায়  দেবাশিস বিশ্বাস  শান্তনু নাথ  প্রেরণা দাস  অরণ্য দাস মুক্তি ২০২৫ সালের ২৮ ফেব্রুয়ারি চলচ্চিত্রটি পশ্চিমবঙ্গের প্রেক্ষাগৃহে মুক্তি পায়।  মূল্যায়ণ সংবাদ প্রতিদিনের শম্পালী মৌলিক লিখেন, "অভিজিৎ চৌধুরির পরিচালনায় মুক্তিপ্রাপ্ত এই চলচ্চিত্রটি প্রথাভাঙার সাহস ও সম্ভাবনা নিয়ে হাজির হয়েছে। ঋষভ বসু কেন্দ্রীয় চরিত্রে চেষ্টার কমতি রাখেননি, দেখতে সুন্দর লাগলেও অভিনয়ে আরও কিছুটা গভীরতা প্রত্যাশিত ছিল। কোরক সামন্ত বন্ধুর চরিত্রে নজরকাড়া অভিজ্ঞতা দিয়েছেন। আনন্দরূপা চক্রবর্তীর ফিরোজা চরিত্রটি আকর্ষণীয় হলেও অভিনয়ে আরও সাবলীলতা কাম্য ছিল। বাদশা মৈত্র রিমির বাবার ভূমিকায় পুরোপুরি বিশ্বাসযোগ্য। স্বল্প উপস্থিতিতেও দেবেশ, সুদীপ, দীপক, যুধাজিৎ ও সেঁজুতি যথেষ্ট সাবলীল। তবে আসল চমক ঋত্বিকা পাল—রিমির চরিত্রে তাঁর অভিব্যক্তি অসাধারণ, যা দর্শককে মুগ্ধ করবেছে। ক্যামেরায় অর্ণব লাহার কাজ প্রশংসনীয়, বিশেষ করে ভিএফএক্স-এর প্রয়োগ। তিমির বিশ্বাস ও প্রলয় সরকারের সংগীত শ্রুতিমধুর ছিল।" তথ্যসূত্র  বহিঃসংযোগ  বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:বাংলা ভাষার থ্রিলার চলচ্চিত্র
শ্রমশক্তিতে নারীর অংশগ্রহণ এবং তা হতে রোজগার আধুনিক কালে লক্ষনীয় যা পুরুষের কর্মক্ষেত্রের বিস্তারের সমসাময়িককালে বিকশিত হয়েছে, কিন্তু কর্মক্ষেত্রের বৈষম্য নারীকে হুমকির সম্মুখীন করেছে। সুদীর্ঘকালের ধর্মীয় ও শিক্ষাগত প্রচলন হতে উদ্ভ’ত সামাজিক ও সাংস্কৃতিক বিধি-নিষেধ নারীকে আধুনিককালের পূর্ব পর্যন্ত কর্মক্ষেত্রে প্রবেশে বাধা সৃষ্টি করেছে। পুরুষের উপর অর্থনৈতিক নিভর্রশীলতা এবং ফলশ্রতিতে নারীর নিম্ন আর্থ-সামাজিক অবস্থান একই প্রভাব ফেলেছে, বিশেষ ভাবে উনবিংশ ও বিংশ শতাব্দীজুড়ে পেশাদারী জীবিকার উদ্ভবের ফলে। alt=Bangladeshi women sewing clothes|থাম্ব  উচ্চশিক্ষায় অংশগ্রহণের সুযোগ কম থাকায় নারীরা উচ্চ পর্যায়ের ভাল বেতনের চাকরি থেকে বঞ্চিত হয়েছে। নারীদের বিশ্ববিদ্যালয়ে প্রবেশ এবং সনদ দানে অস্বীকৃতি বিশ্বের প্রায় সব দেশেই তাদেরকে উচ্চমানের পেশায় অংশগ্রহণকে বিলম্বিত করেছে; যেমন ১৯৪৭ সালের শেষ দিকে কেবলমাত্র কেমব্রিজ বিশ্ববিদ্যালয় নারীদের পূর্ণ সনদ লাভের  স্বীকৃতি দেয়, যদিও তা ব্যাপক বিরোধীতা ও তিক্ত বিতর্কের পর। যা হোক, বিংশ শতাব্দী জুড়ে কার্যালয় কেন্দ্রিক শমশক্তির প্রবণতার বৃদ্ধি মানুষের আয়মূলক কাজের ধ্যান ধারনায় পরিবর্তন আনে। এ সময় নারীদের উচ্চশিক্ষা গ্রহণের হার বৃদ্ধি পায়; যা তাদেরকে স্বল্পমেয়াদী ও নিম্নদক্ষতার পেশা হতে দীর্ঘমেয়াদী সুবিধাজনক পেশায় যেতে সাহায্য করে। তা সত্ত্বেও অবধারিত মাতৃত্বের কারণে নারীরা পুরুষের তুলনায় অসুবিধাজনক অবস্থায় আছে। শিশু যতেনর প্রাথমিক দায়-দায়িত্ব নারীদের বলে বিবেচিত, ফলে জননী হিসেবে তাদের বেতন কম হয়, কারণ কোন বাণিজ্যিক প্রতিষ্ঠান প্রসবের পর নারীকে দীর্ঘ সময়ের ছুটি দিতে চায় না।  শ্রমশক্তিতে নারীর ক্রমবর্ধমান অংশগ্রহণ, সারা বিশ্বব্যাপী আরও অধিক সম-শ্রমঘণ্টা নির্ধারন করেছে। যা হোক, পশ্চিম ইউরোপের দেশগুলিতে কর্মক্ষেত্রে পুরুষের তুলনায় নারীর অংশগ্রহণের বিভেদ এখনো উল্লেখযোগ্য পরিমাণ লক্ষণীয়। উদাহরণ স্বরুপ ব্রিটেনে  খুব অল্প নারীরাই প্রথম সন্তান জন্মাবার পর পূর্ণ-দিবস কাজে থাকে, কারণ যথেষ্ট শিশুযতœকেন্দ্র না থাকা এবং সন্তান জন্মদানের পর বেতন কর্তন, যা প্রথম সন্তানের ক্ষেত্রে ৯% এবং  দ্বিতীয় সন্তানের ক্ষেত্রে ১৬%।    তথ্যসূত্র   বিষয়শ্রেণী:পেশা অনুযায়ী নারী বিষয়শ্রেণী:নারী শিক্ষা বিষয়শ্রেণী:কর্মসংস্থান বৈষম্য বিষয়শ্রেণী:নারীদের পেশাগত সংগঠন
আমিনা আল সাইদ বা আমিনা সাইদ ) (জন্ম-২০ জানুয়ারী, ১৯১৪ মৃত্যু- ১৩ আগস্ট, ১৯৯৫) নামেও পরিচিত; ছিলেন একজন মিশরীয় সাংবাদিক এবং প্রথম সারির নারী অধিকার কর্মী। তিনি মিশরের প্রথম মহিলা পত্রিকা হবা প্রতিষ্ঠা করেছিলেন এবং মধ্যপ্রাচ্যের প্রথম এই মহিলা পত্রিকাটির সম্পাদক ছিলেন। তিনি আল-মুসাওয়ার পত্রিকায় কর্মী সাংবাদিক হিসাবে যোগ দিয়েছিলেন এবং অবশেষে এই প্রকাশনার সর্বোচ্চ শিখরে উঠেছিলেন।   জীবনী  সাইদ ১৯১৪ সালের ২০শে জানুয়ারী মিশরের কায়রোতে জন্মগ্রহণ করেছিলেন। তিনি মাত্র ১৪ বছর বয়সে মিশরীয় নারীবাদী ইউনিয়নের যুব শাখায় যোগদান করেন। তিনি ১৯৩১ সালে কায়রো বিশ্ববিদ্যালয়ে ইংরেজি সাহিত্য নিয়ে পড়ার জন্য ভর্তি হন। সেই সময় এই বিশ্ববিদ্যালয়ে অংশগ্রহণকারী প্রথম মহিলাদের মধ্যে তিনি একজন ছিলেন। তিনি ১৯৩৫ সালে ইংরেজি সাহিত্যে স্নাতক ডিগ্রি অর্জন করেছিলেন। সাইদ পর্দা প্রথার বিরোধী ছিলেন এবং পর্দা ছাড়াই প্রকাশ্যে টেনিস খেলতেন। ১৯৩৫ সালে স্নাতক হওয়ার পর, তিনি আল-মুসাওয়ার জার্নালে কর্মী হিসাবে যোগ দেন এবং কলাম লিখতে শুরু করেন। এই কাজ তিনি মৃত্যুর কিছুদিন আগে পর্যন্তও চালিয়ে গেছেন। ১৯৭৩ সালে তিনি এই প্রকাশনার সম্পাদক হন, এবং তিন বছর পরে ১৯৭৬ সাল থেকে তিনি পত্রিকা প্রকাশনা গোষ্ঠীর সভাপতির দায়িত্ব পালন করেন। ১৯৮৫ সাল পর্যন্ত তিনি এই পদে অধিষ্ঠিত ছিলেন।   সাইদ ১৯৫৪ সালে আরবি ভাষার সাপ্তাহিক মহিলা পত্রিকা হবা প্রতিষ্ঠা করেন। এটি কায়রো থেকে প্রকাশিত হত। এতে নারীবাদী দৃষ্টিকোণ ব্যবহার করে স্বাস্থ্য ও সৌন্দর্য, পারিবারিক বিষয়, ফ্যাশন, সাজসজ্জা এবং গৃহ ব্যবস্থাপনা সম্পর্কিত খবর থাকত। এই পত্রিকার আদলে আরব দেশের অনেক নারী পত্রিকা তৈরি হয়েছিল। তিনি দেশের প্রথমদিকের পূর্ণকালীন নারী সাংবাদিকদের মধ্যে অন্যতম ছিলেন। ১৯৫৮ থেকে ১৯৬৯ পর্যন্ত তিনি প্যান-আরব লীগ মহিলা ইউনিয়নের মহাসচিব ছিলেন। এছাড়া তিনি মিশরীয় সাংবাদিকদের ইউনিয়নের ভাইস প্রেসিডেন্ট (১৯৫৯ -৭০) হয়েছিলেন। তিনি বহু সংখ্যক আন্তর্জাতিক সম্মেলনে মিশরের প্রতিনিধিত্ব করেছেন।  তিনি যে পুরস্কারগুলি পেয়েছিলেন তার মধ্যে ছিল ফার্স্ট অর্ডার অফ দ্য রিপাবলিক (১৯৭৫), ইউনিভার্সাল স্টার (১৯৭৯) এবং ন্যাশনাল আর্টস অ্যাওয়ার্ড (১৯৮২)।  সাইদ কর্কট রোগে (ক্যান্সার) আক্রান্ত হয়েছিলেন। তিনি ১৯৯৫ সালের ১৩ই আগস্ট কায়রোতে ৮১ বছর বয়সে মারা যান।   আরও দেখুন   মিশরে নারীবাদ   তথ্যসূত্র   বিষয়শ্রেণী:১৯১৪-এ জন্ম বিষয়শ্রেণী:১৯৯৫-এ মৃত্যু বিষয়শ্রেণী:কায়রো বিশ্ববিদ্যালয়ের প্রাক্তন শিক্ষার্থী বিষয়শ্রেণী:ম্যাগাজিন সম্পাদক বিষয়শ্রেণী:কায়রোর ব্যক্তি বিষয়শ্রেণী:মিশরে ক্যান্সারে মৃত্যু বিষয়শ্রেণী:২০শ শতাব্দীর সাংবাদিক বিষয়শ্রেণী:মিশরীয় নারী অধিকার কর্মী
অলহা ইউরিভনা পলিউক (, ; জন্ম: ১৫ সেপ্টেম্বর ১৯৮৭; অলহা পলিউক নামে সুপরিচিত) হলেন একজন ইউক্রেনীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ে ইউক্রেনের প্রতিনিধি হিসেবে প্রতিদ্বন্দ্বিতা করে থাকেন।  পলিউক ইউক্রেনের হয়ে ২০১০, ২০১৪, ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন অলহা ইউরিভনা পলিউক ১৯৮৭ সালের ১৫ই সেপ্টেম্বর তারিখে ইউক্রেনের খমেলনিতস্কিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন পলিউক ইউক্রেনের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের এরিয়াল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি ৬৮.৭৬ স্কোর নিয়ে বাছাইপর্বে ষোড়শ স্থান অধিকার করে বাছাইপর্ব থেকেই বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ইউক্রেনীয় নারী ফ্রিস্টাইল স্কিয়ার বিষয়শ্রেণী:ইউক্রেনের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
টেলুরিয়াম টেট্রাব্রোমাইড একটি অজৈব যৌগ যার রাসায়নিক সংকেত TeBr4। এটি টেলুরিয়াম এবং ব্রোমিন মৌল নিয়ে গঠিত একটি রাসায়নিক যৌগ।   প্রস্তুতি  ব্রোমিন এবং টেলুরিয়াম বিক্রিয়া করে টেলুরিয়াম টেট্রাব্রোমাইড তৈরি করা যায়। টেলুরিয়াম টেট্রাব্রোমাইডের প্রস্তুতির জন্য কয়েকটি পদ্ধতি রয়েছে।  একটি পদ্ধতি হলো টেলুরিয়াম এবং ব্রোমিন পরিমাণ মতো মিশ্রিয়ে মিশ্রণটিকে ৪০০ থেকে  ৪৫০ ডিগ্রি সেলসিয়াস তাপমাত্রায় উত্তপ্ত করলে মিশ্রণটি গ্যাসীয় অবস্থার টেলুরিয়াম টেট্রাব্রোমাইড উৎপন্ন করে। গ্যাসটিকে ঠান্ডা পাত্রে সংগ্রহ করলে টেলুরিয়াম টেট্রাব্রোমাইড পাওয়া যায়। বিক্রিয়াটি নিম্নরূপ:  Te + 2 Br2 → TeBr4  আর একটি পদ্ধতিতে টেলুরিয়াম ডাইঅক্সাইড (TeO2) এবং ব্রোমিনের মিশ্রণকে ২০০ থেকে ৩০০ ডিগ্রি সেলসিয়াস তাপমাত্রায় উত্তপ্ত করলে টেলুরিয়াম টেট্রাব্রোমাইড গ্যাস উৎপন্ন হয়। গ্যাসটিকে শীতল করে টেলুরিয়াম টেট্রাব্রোমাইড সংগ্রহ করা হয়। এই পদ্ধতিটি শিল্পে ব্যাপকভাবে ব্যবহৃত হয়। বিক্রিয়াটি নিম্নরূপ:  2 TeO2 + 4 Br2 → 2 TeBr4 + 2 O2  অন্য একটি পদ্ধতিতে টেলুরিয়াম ট্রাইঅক্সাইড এবং ব্রোমিনের মিশ্রিণ ৩০০°C-৩৫০°C তাপমাত্রায় উত্তপ্ত করলে মিশ্রণটি গ্যাসীয় টেলুরিয়াম টেট্রাব্রোমাইড উৎপন্ন করে। গ্যাসটিকে ঠান্ডা পাত্রে সংগ্রহ করলে কঠিন টেলুরিয়াম টেট্রাব্রোমাইড পাওয়া যায়। বিক্রিয়াটি নিম্নরূপ:  2 TeO3 + 4 Br2 → 2 TeBr4 + 3 O2   ধর্ম  টেলুরিয়াম টেট্রাব্রোমাইড একটি হলুদ-বাদামী, স্ফটিকাকার পদার্থ যা জলে অদ্রবণীয়। এটি একটি শক্তিশালী জারক এবং জলীয় দবণে ব্রোমাইড আয়ন উৎপন্ন করে। এটি হাইড্রোজেনকে জারিত করতে পারে।  TeBr4 + 2 H2 → Te + 4 HBr  টেলুরিয়াম টেট্রাব্রোমাইড একটি দুর্বল অ্যাসিড। জলীয় দ্রবণে আর্দ্র বিশ্লেষিত হয়ে টেলুরিয়াম হাইড্রক্সাইড এবং ব্রোমাইড আয়ন উৎপন্ন হয়।  TeBr4 + 4 H2O → Te(OH)4 + 4 HBr  টেলুরিয়াম টেট্রাব্রোমাইড একটি অস্থিতিশীল যৌগ। ১৫০ ডিগ্রি সেলসিয়াস তাপমাত্রায় এটি বাষ্প অবস্থায় ভেঙ্গে গিয়ে ব্রোমিন উৎপন্ন করে।Inorganic Chemistry,Egon Wiberg, Arnold Frederick Holleman Elsevier 2001   TeBr4 → TeBr2 + Br2   ব্যবহার  টেলুরিয়াম টেট্রাব্রোমাইড একটি গুরুত্বপূর্ণ শিল্প রাসায়নিক যা বিভিন্ন কাজে লাগে। এটি একটি শক্তিশালী জারক হিসাবে বিভিন্ন শিল্প প্রক্রিয়াতে ব্যবহৃত হয়। রঙ, ঔষধ এবং রাসায়নিক শিল্পে ব্রোমাইড উৎপাদক হিসাবে টেলুরিয়াম টেট্রাব্রোমাইড ব্যবহৃত হয়।।এটি বিভিন্ন রাসায়নিক যৌগ যেমন ব্রোমোফর্ম এবং ব্রোমোবেনজিন তৈরি করতে টেলুরিয়াম টেট্রাব্রোমাইডের ব্যবহার দেখা যায়। রাসায়নিক বিক্রিয়ার অনুঘটক, ধাতুশিল্পে বিভাজক পদার্থ, কৃষি বিষ এবং ফটোগ্রাফিতে টেলুরিয়াম টেট্রাব্রোমাইডের ব্যবহৃত হয়।   নিরাপত্তা  টেলুরিয়াম টেট্রাব্রোমাইড (TeBr4) একটি বিষাক্ত পদার্থ। এটি শ্বাসকষ্ট, চোখের জ্বালা এবং ত্বকের ক্ষতির কারণ হতে পারে। এটি ব্যবহার করার সময়, নিরাপত্তা ব্যবস্থা অবলম্বন করা গুরুত্বপূর্ণ। ভালভাবে বায়ুচলাচলযুক্ত এলাকায় ব্যবহার ও সংরক্ষণ করা উচিত। ব্যবহার করার সময়, মাস্ক এবং গ্লাভস পরতে হবে। ত্বকে বা চোখে লাগলে, প্রচুর পরিমাণে জল দিয়ে ধুয়ে ফেলতে হবে। এতে শ্বাস নেওয়া হলে, তাজা বাতাসে যেতে হবে এবং শ্বাস নিতে অসুবিধা হলে চিকিৎসা সহায়তা নিতে হবে।   তথ্যসূত্র   বিষয়শ্রেণী:ব্রোমাইড বিষয়শ্রেণী:টেলুরিয়াম যৌগ বিষয়শ্রেণী:টেলুরিয়াম হ্যালাইড
সন্ন্যাসী () হলো এমন এক ব্যক্তি বিশেষ যিনি কিছু ধর্মীয় আচার-আচরণ পালন করে থাকেন।   অর্থ  সন্ন্যাসী অর্থ যিনি সন্ন্যাস ব্রত, তথা, সংসার ত্যাগ করেছেন, গৃহত্যাগী বা বিরাগী। মূলতঃ সংসারত্যাগ করে যারা ঈশ্বরের চিন্তায় মগ্ন থাকে বা ভিক্ষুধর্ম অবলম্বন করে তাদের সন্ন্যাসী বলে। এর স্ত্রীলিঙ্গ হলোঃ সন্ন্যাসিনী।   আরও দেখুন     তথ্যসূত্র    বহিঃসংযোগ   বিষয়শ্রেণী:ভিক্ষু বিষয়শ্রেণী:সন্ন্যাসব্রত বিষয়শ্রেণী:ধর্মীয় পেশা বিষয়শ্রেণী:সন্ন্যাসী